 Maxamed Kaahin Axmed, ayaa si kal iyo laab ah usoo dhaweeyey cududa taageerayaasha dhallinyarada ee Muruq iyo Maskax, waxana uu sheegay inuu xisbiga KULMIYE leeyahay ruug-caddaa siyaasi ah oo waayo aragnimadu wehel u tahay, kaas oo horseed u noqday in horumar ballaadhan dalku ku tallaabsado, waxana isaga oo arrimahaas ka hadlaya uu yidhi, Xisbiga KULMIYE waxa uu hore usoo bandhigay Barnaamij siyaasadeed oo ay xukuumadda maanta talada haysaa raacday, kaas oo dalka lagu soo hoggaamiyey, sida uu maanta KULMIYE midka cusub usoo bandhigayba Barnaamij aqoon badan lagu dhisay, KULMIYE-na waxa uu xisbiyada dheer yahay ugu horrayn waxa uu leeyahay Siyaasi muddo konton sano ah siyaasadda kusoo jirey oo halgan dheer kusoo jirey, waxa kale oo uu leeyahay dad dhallinyaro, aqoonyahan iyo waayeelba leh oo Jamhuuriyadda Somaliland oo dhan ka kooban oo ujeeddadoodu tahay qaranimada iyo midnimada Somaliland in la ilaaliyo. 